Fentanilis

Fentanilis – sintetinis opioidas, naudojamas malšinti itin stiprų skausmą, tačiau veikiantis trumpą laiką. Šis vaistas yra stiprus µ-opioidinių receptorių agonistas. Istoriškai fentanilis buvo naudojamas staigaus ir intensyvaus, įvairių ligų sukeltam skausmui malšinti bei kaip analgetikas prieš operacines procedūras ar anestetikas (kartu su benzodiazipinu).

Fentanilis yra maždaug 100 kartų stipresnis analgetikas lyginant su morfinu ir 50 kartų stipresnis lyginant su heroinu. Fentanilis ir kiti opioidai neretai naudojami svaiginimuisi kartu su kokainu, heroinu, metamfetaminu. 2020–2021 m. JAV nuo šio narkotiko perdozavimo žuvo 64 000 žmonių.

 Istorija 

Fentanilis pirmą kartą susintetintas Paulo Jansseno 1960 metais. Janssenas išrado šį vaistą tyrinėdamas petidino analogus ir jų poveikį žmogaus opioidiniams receptoriams. Paplitus fentanilio naudojimui moksliniuose tyrimuose, pradėta gaminti fentanilio ir citrinos rūgšties (santykiu 1:1) druska – fentanilio citratas, kuris pateko į klinikinius tyrimus 1960 metais prekiniu pavadinimu „Sublimaze“ ir po to imtas naudoti kaip bendrasis anestetikas medicinoje. Po kurio laiko buvo išrasta daugybė fentanilio analogų, pvz.: sufentanilis, alfentanilis, remifentanilis ir lofentanilis.

1990 metų viduryje, po to, kai fentanilis tapo receptiniu vaistu skirtu visuomeniniam vartojimui, jis pirmą kartą pasirodė ir paliatyvaus (malšinančio ligos simptomus, bet ne jų priežastį) pleistro, tablečių pavidalu. Nuo 2012 metų fentanilis tapo plačiausiai naudojamu sintetiniu opioidu klinikinėje praktikoje.http://livertox.nih.gov/FentanylAndAnalogues.htm 

 Medicininis panaudojimas 
Intraveniškai fentanilis naudojamas anestezijai ir skausmo malšinimui. Anestezijos atveju fentanilis dažnai naudojamas kartu su propofoliu. Fentanilio tirpalas, naudojamas narkozei, taip pat gali būti leidžiamas tiesiogiai į stuburo kanalą. Kartu su benzodiazipinu, pvz., midazolamu, tam kad būtų pasiekiamas raminamasis poveikis prieš tokias procedūras, kaip endoskopija, širdies katerizacija, burnos operaciją ir pan. Fentanilis taip pat naudojamas malšinti vėžio sukeltam chroniškam skausmui.

Fentanilis gali būti naudojamas kaip puikiai toleruojantis, vidutinį ar stiprų skausmą malšinantis, nosies purškalas.Murphy A, O’Sullivan R, Wakai A, Grant TS, Barrett MJ, Cronin J, McCoy SC, Hom J, Kandamany N (Oct 10, 2014). „Intranasal fentanyl for the management of acute pain in children“. The Cochrane database of systematic reviews 10: CD009942.doi:10.1002/14651858.CD009942.pub2.PMID 25300594.

 Pleistras 

Fentanilio pleistras netinka skausmui malšinti, jei:
 žmogus jau naudoja didelę dozę kitokio tipo opioidų;
 žmogus sunkiai ryja;
 žmogaus inkstų funkcija yra sutrikusi;
 pasireiškia pašalinis morfino, oksikodo ar hidromorfono poveikis naudojant pastaruosius medikamentus per burną.

 Pastilės 
Fentanilio pastilės, tai – kieto fentanilio citrato formulė, kartu su pagalbinėmis medžiagomis, kurios leidžia lėtai ištirpti fentaniliui burnoje. Šios pastilės yra skiriamos vėžiu sergantiems pacientams malšinti ūmų skausmą. Fentanilio pastilės taip pat buvo naudojamos sumažinti ūmiam skausmui, sukeltam ne vėžio, tačiau toks naudojimas yra prieštaringas. Pastilės dažniausiai būna vaisių skonio, jos tirpinamos burnoje po liežuviu, už dantenų ir už žando tam, kad fentanilio skausmą malšinantis efektas būtų pasiekiamas greičiau. Apie 25 % vaisto yra absorbuojama per burnos gleivinę, kas lemia greitą fentanilio poveikį, o likusi dalis yra nuryjama ir pasiekia plonąsias žarnas, kur fentanilio absorbcija yra lėta. Pastilė veikia kur kas lėčiau, jei ji netirpinama burnoje, o tiesiog nuryjama.Jasek, W, ed. (2007). Austria-Codex (in German) (62nd ed.). Vienna: Österreichischer Apothekerverlag. pp. 89–92. ISBN 978-3-85200-181-4.

Nors dažniausiai pastilė ištirpsta per 10–15 minučių, žmonės, kurių burna yra išsausėjusi, šių pastilių naudoti negali.

 Veterinarinis panaudojimas 
Intraveniškai fentanilis dažnai naudojamas mažų gyvūnų anestezijai ir skausmui malšinti. Fentanilio stiprumas ir trumpas veikimo laikas ypač pravartus, kai gyvūnas yra sunkiai sužalotas. Be to, fentanilis neskatina vėmimo po operacijų taip, kaip hidromorfonas ar morfinas. Kaip ir kiti opioidai, fentanilis sukelia šunų ir kačių disforiją.

 Pašaliniai poveikiai 

Nepaisant to, kad fentanilis yra stiprus analgetikas, vis dėlto jis sukelia mažesnį niežulį, sukeltą histaminų atpalaidavimo, nei morfinas.Stacey Mayes, PharmD MS, Marcus Ferrone, PharmD BCNSP, 2006.Fentanyl HCl Patient-Controlled Iontophoretic Transdermal System for Pain: Pharmacology The Annals of Pharmacotherapy

Fentanilis taip pat susijęs su ilgai trunkančiu kvėpavimo sulėtėjimu, lyginant su kitais opioidais.

 Laikymo sąlygos 
Fentanilis yra vienas iš nedaugelio vaistų, kurio viena dozė gali būti itin pavojinga ar net mirtina, jei vaistas naudojamas žmogaus, kuriam fentanilis nebuvo išrašytas. Visos fentanilio vaistinės formos turi būti laikomos saugioje ir vaikams nepasiekiamoje vietoje.„Disposal of Unused Medicines: What You Should Know“. U.S. Food and Drug Administration. Nuoroda tikrinta 2013-09-10.

Vos tik nuėmus fentanilio pleistrus nuo kūno, juos būtina nuleisti į kanalizaciją, lygiai taip pat kaip ir nepanaudotus pleistrus. Detalesnės informacijos kaip naudoti fentanilį ir jo pleistrus, derėtų ieškoti vaisto vartojimo instrukcijose.„Medication Guide and Instructions for Use – Duragesic (fentanyl) Transdermal System“ (PDF). U.S. Food and Drug Administration. Nuoroda tikrinta2013-09-10.

 Naudojimas svaiginimuisi 
Netinkami farmacinio fentanilio ir jo analogų panaudojimo atvejai pirmą kartą užregistruoti maždaug 1970 metais ir tęsiasi iki šių dienų. Jungtinės Valstijos fentanilį klasifikuoja kaip narkotiką ir opioidą. Iki šios dienos yra pagaminta virš dvylikos skirtingų fentanilio analogų, kurie yra paplitę Jungtinėse Valstijose. Fentanilio poveikis organizmui yra panašus į heroino, išskyrus tai, jog jis taip stipriai neskatina euforijos jausmo, o verčiau yra stipresnis analgetikas ir raminamasis.

Ne medicininis fentanilio naudojimas gali būti itin pavojingas ar mirtinas.http://www.deadiversion.usdoj.gov/drugs_concern/fentanyl.htm  Dėl savo stiprumo, fentanilis yra ypatingai pavojingas net žmonėms, kuriems yra išsivystęs opioidų toleravimas. Kai fentanilis patenka į organizmą, jo veikimą sustabdyti yra labai sunku dėl jo greitos absorbcijos įvairiuose organizmo audiniuose. Neteisėtai susintetintas fentanilis miltelių pavidalų taip pat atsirado ir juodojoje Jungtinių Valstijų rinkoje. Grynas fentanilis yra itin stiprus narkotikas, todėl koncentracijos sumažinimas (kai fentanilis miltelių pavidalu) yra sudėtingas, o tai lemia didelį jo pavojų sveikatai. 

 Šaltiniai 

 Nuorodos 
The Economist: Mexico’s booming production of illegal fentanyl 

Kategorija:Opiatai